b"\n_START_ARTICLE_\nProtectorat Oriental d'Aden\n_START_PARAGRAPH_\nEl Protectorat Oriental d'Aden fou la zona sota protectorat brit\xc3\xa0nic a l'Hadramaut i Mahra, a la part oriental del que fou el Iemen del Sud i avui Rep\xc3\xbablica del Iemen. El soldanat ocupava una superf\xc3\xadcie de 229.667 km\xc2\xb2 incl\xc3\xb2s els soldanats Wahidi i els xeicats d'Irqa i Hawra._NEWLINE_El protectorat mai no fou ben definit. Els soldans Wahidi, a l'est de la part occidental i a l'oest de l'oriental, a vegades hi foren inclosos. El protectorat estricte era sobre la dinastia Quaiti que es titulaven soldans de Shir i Mukalla (o Shihr i Mukalla) i des del 1954 soldans Quaiti d'Hadramaut, i sobre els sultans Kathiri de Seiyun (dels que depenia nominalment l'emir dels Abdali orientals). Les relacions amb la dinastia Banu Afrar eren especials, ja que els Banu Afrar eren els sobirans de l'illa Socotra a m\xc3\xa9s de la part continental coneguda com a Mahra, i portaven el t\xc3\xadtol de Sultans de Qishn i Socotra (Qishn era la capital continental, a la regi\xc3\xb3 de Mahra), que despr\xc3\xa9s van canviar a sultans de Mahra._NEWLINE_Amb la desaparici\xc3\xb3 virtual del Protectorat Occidental d'Aden el 1963, va recuperar el nom de Protectorat d'Aden (que va incloure almenys un dels estats occidentals) fins a la seva desaparici\xc3\xb3 el 1967."